Keskustelu:Aapo Heikkilä

message: Lähdetietoja puuttuu artikkelista. Muistanhan minäkin Aapon luennolla käyneeni ja jutelleeni hänen kanssaa yläkuppilassa ja penkeillä. Muistaako kukaan muu hänen käyntikorttejaan. Muistaakseni niissä luki jotain tähän mallin: "Salainen agentti 001" tai silleen... Yaz 1. toukokuuta 2009 kello 08.37 (EEST)
replies: text: Ainakin ensimmäinen lähde ei ole kovin vakuuttava. Tiedot perustuvat kovin pitkälti kuulopuheisiin. Entäs tämän henkilön merkittävyys? Jos nyt kahteen kertaan on todettu, että Olli Hokkanen ei ole julkisuutensa ansiosta merkittävä henkilö niin miten tällainen Oulun yliopiston "sisäpiirivitsi" sitten olisi? Vuoden oululaiseksikaan ei ole päässyt kuin äänestyksen manipuloinnilla. Vertailun vuoksi: myös kirjan kirjoittanut kunnallispoliitikko on poistettu. --TBone 24. kesäkuuta 2009 kello 10.12 (EEST)
replies: text: :Lähdehän on aivan asiallinen, ja miten Oulun yliopiston sisäpiirivitsi Aapo Heikkilä on vähemmän merkittävä kuin Helsingin teekkarien sisäpiirivitsi Kauko Nieminen tai kolmas vastaava omatekoinen tiedemies Keijo Parkkunen? Eikä kai ketään voi kieltää osallistumasta Suosituin oululainen -äänestyksiinkään. --Urjanhai 24. kesäkuuta 2009 kello 23.14 (EEST)
replies: text: ::Nieminen on jopa varavaltuutettu ja Parkkusella on artikkelin mukaan paljonkin aikaansaannoksia. Eivät siis ole jääneet pikkupiirin sisäpiirivitseiksi tyyliin pyörimään yliopistolle ihmisten naurettaviksi. --TBone 24. kesäkuuta 2009 kello 23.35 (EEST)
replies: text: :::Eikös kunnallispoliitikkojen epämerkittävyydestä ole yleinen konsensus, ja Parkkusen ja Heikkilän aikaansaannoksissa ja merkittävyydessä on kyllä mahdoton nähdä mitään eroa: toinen käytti ehkä kynää ja liitutaulua ja toinen kaivinkonetta, mutta kummankin jälki ihmiskunnan historian suuressa kudoksessa on vankasti samaa luokkaa. --Urjanhai 24. kesäkuuta 2009 kello 23.54 (EEST)

text: Aapo Heikkilää voitaneen verrata perinteisiin kylähulluihin ja toisaalta tarina-aiheena Paroni von Münchausen-tyyppisiin hahmoihin. Ensinmainittua tyyppiä edustaa Wikipediassa Juho Mäkäräinen ja jälkimmäistä Nätti-Jussi. Kumpaakaan näistä artikkeleista ei ole kyseenalaistettu. Sanomalehti Kaleva on Oulun yliopiston kauppatieteiden opiskelijoille osoittamassaan aineistopyynnössä Tähtihahmoja yliopiston historian varrelta (19.4.2008)  rinnastanut Heikkilän nimeltä mainittuihin professoreihin. Toki myönnän, että kirjallinen lähteistö on tähän asti vaatimatonta, mutta katsotaanpa vertailun vuoksi myös mainitsemiani vastaesimerkkejä. Mitä käyntikortteihin tulee, niin onko vaikkapa Bob tai software evangelist kovin vakuuttava ja luottamusta herättävä titteli käyntikortissa? Ratkaiseeko se henkilön merkittävyyden?--Juha Kämäräinen 25. kesäkuuta 2009 kello 19.17 (EEST)
replies: text: :Mäkäräinen vaikuttaa merkityksettömältä, mutta Nätti-Jussi on hyvinkin tunnettu kuten artikkeli osoittaa. Käyntikorttikommentti on jätetty ennen merkittävyysspekulaatiota. --TBone 25. kesäkuuta 2009 kello 21.08 (EEST)

text: :Jos eläisi, olisi varmaan monenkin nykymedian lemmikki. --Ulrika 26. kesäkuuta 2009 kello 19.10 (EEST)
Poistin merkittävyysmallineen. Sen perusteella, miten ylempää keskustelua tulkitsin, ei poisto "roskana" tule kyseeseen. --Nironen 28. kesäkuuta 2009 kello 02.11 (EEST)
Aiheesta muualla -osioon lisäsin linkin Aapo Heikkilän haastatteluvideoon ja päivitin "Luentosalien legenda"-linkin. Linkki videoon johtaa Aapon uuteen elämään nykymediassa, ja toiminee eräänlaisena lähdeviittauksena. --Eppukoo (keskustelu) 29. huhtikuuta 2012 kello 00.09 (EEST)
Siirsin ortotopologiaa käsittelevän Youtube-videon Lähde-osastoon, koska siinä esiintyy "dosentti" A. Heikkilä ja kertoo itse mistä on kysymys. Poistin aikaisemmin lisäämäni linkin blogiartikkeliin http://teknokekko.vuodatus.net/blog/2373045 koska suuri osa sen sisällöstä on kopioitu Sigma-inf-lehden 04/2004 artikkeista. Lisäsin sivunumero-maininnat kolmen linkin perään. --Eppukoo (keskustelu) 1. toukokuuta 2012 kello 16.17 (EEST)

message: Koska kirjallisuus-osio on aika mystinen, minulla on monta kysymystä:
Ovatko myös nuo kolme dokumenttia puuta heinää, vai onko joukossa ripaus aivan oikeaa tiedettä? Ovatko ne niitä ortotopologia-näyttelyssä olleita dokumentteja? Säilytetäänkö niitä Haapaveden kotiseutumuseossa, vai missä? Onko tuo toimittajana toiminut I.M. mielikuvituksen tuote, vai aivan oikea henkilö, esim. Aapon assistentti? --Eppukoo (keskustelu) 2. toukokuuta 2012 kello 09.26 (EEST)
replies: text: Merkitsin ne kirjallisuutta-osioon enkä lähteisiin, koska tietoni ovat peräisin yhteisluettelo LINDA:sta; itse en ole niitä nähnyt, mutta luotan luetteloijiin. Luettelon mukaan löytyvät ainakin Oulun yliopiston kirjaston vapaakappalekokoelmasta. I.M.:n henkilöllisyyttä en käy arvailemaan (voinee halutessaan ilmoittautua tähän). Mitä sisältöön tulee, niin eivät ne varmasti *tiedettä* ole, ortotopologiaa lienevät.--Juha Kämäräinen (keskustelu) 2. toukokuuta 2012 kello 17.58 (EEST)
thread_title: Kirjallisuutta

message: Muistaakseni Aapo kuoli huhtikuussa 1993 Helsinkiin tullessa. Olin nimittäin saapunut kuuntelemaan Helsingissä luentoa, mutta hän ei koskaan tullut paikalle. Järjestäjät kertoivat, että silloin selittämättömästä syystä Aapo ei ollut ilmaantunut.Alexandrinos 4. lokakuuta 2010 kello 18.02 (EEST)
thread_title: Aapon kuolema

message: Oulun yliopiston tiedotuslehden artikkeli Iltapäiväkahvit tonttutohtorin kunniaksi (Tietopisto 7/2009) on osittain "copyvio" Wikipediasta. Tässä ovat Douglas Adamsin sanoin syy ja seuraus lähteneet lounaalle. --Juha Kämäräinen (keskustelu) 29. huhtikuuta 2012 kello 10.51 (EEST)
thread_title: Tietopisto 7/2009

message: Täällä  on erilainen tieto kuin artikkelissa: Valelääkärinä toimimista Vaasassa 1950-luvun lopulla ei enää katsottu läpi sormien. Heikkilä sai kahdeksan vuoden tuomion. Potilaat todistivat Heikkilän puolesta ja kahdeksan kuukauden kuluttua hänet armahdettiin. jni (k) 16. huhtikuuta 2018 kello 20.46 (EEST)
replies: text: Tuossa nettilähteessä mainitaan myös kirja:  (en tiedä onko linkki pysyvä, mutta mainitulla tekijän nimellä löytyy). --Urjanhai (keskustelu) 16. huhtikuuta 2018 kello 21.35 (EEST)
replies: text: :Kirjaan olikin jo näköjään viitattu, mutta vain henkilötietojen lähteenä.--Urjanhai (keskustelu) 16. huhtikuuta 2018 kello 21.51 (EEST)

text: Lisäsin maininnan vankeustuomiosta, kirjansitojaksi opiskelusta ja armahduksesta. Eppukoo (keskustelu) 17. huhtikuuta 2018 kello 00.04 (EEST)
replies: text: :Nyt huomaan ettei edellä välttämättä kerrota Olavi Heikkisen kirjasta poimitusta tiedosta. Kirjaan en ole tutustunut. 17.4.2018 tekemäni muokkaukset vaativat kielellisiä korjauksia (mm. "... avasi psykiatrisen yksityisvastaanoton 1957 ilman alan pätevyyttä, MISTÄ ..."). Voisiko joku tarkistaa Heikkisen kirjasta mitä siellä kerrotaan Aapon saamasta tuomiosta ja vankeusajasta sekä parannella osittain "ketjuuntuneita" viitteitä sekä korjata Olavi Heikkisen kirjan ISBN-linkin toimivaksi? Eppukoo (keskustelu) 17. huhtikuuta 2018 kello 09.54 (EEST)
replies: text: ::Copypastesin ISBN-linkin ylläolevasta Fennica-tietokannan linkistä tuntematta ISBN-koodien sielunelämää muuten. En ole itsekään etsinyt kirjaa käsiini. Kirjastoista se kyllä varmasti löytyisi.--Urjanhai (keskustelu) 17. huhtikuuta 2018 kello 10.13 (EEST)
thread_title:  Valelääkärinä toimiminen